Foto: Global Look Press Venesueladagi hukmron Yagona ijtimoiy partiyaning ma’lum qilishicha, amaldagi davlat rahbari Nikolas Maduroni keyingi prezidentlik saylovlariga o‘z nomzodi sifatida tanladi. Bu haqda Associated Press xabar bermoqda. Ushbu qarorni partiya raisi Diosdado Kabelo e’lon qilgan. Ta’kidlanishicha, mamlakat prezidenti saylovlari 30 aprelga qadar o‘tkazilishi lozim. Avvalroq, Maduro muxolif partiyalar 2018 yilda bo‘lib o‘tishi mo‘ljallangan prezidentlik saylovlarida ishtirok eta olmasligini ma’lum qilgandi.